wickkiey/tamil-wikipedia-chunked huggingface dataset:
# இராகினி மாநிலம்

## வரலாறு

### 1940 இல் இருந்து

இராகினி பிரதேசமானது (அரக்கன்) இரண்டாம் உலகப் போரின்போது பல போர்கள் நடைபெற்ற இடமாக இருந்தது, குறிப்பாக அரக்கன் போர்த்தொடர்கள் 1942–1943 மற்றும் ரமரி தீவு போர் ஆகியன குறிப்பிடத்தக்கன. 1948 இல் ஆங்கிலேயர் வெளியேறிய பின்னர் உருவான விடுதலைப் பெற்ற பர்மிய ஒன்றியத்தின் ஒரு பகுதியாக அரக்கான் மாறியதுடன், அதன் மூன்று மாவட்டங்கள் அராகான் பிரிவுகளாக மாறியது. 1950 களில் இருந்து, அராக்கனின் சுதந்திரத்திற்காகவும், அதன் பிரிவினை மற்றும் இழந்த இறையாண்மையை மீளமைப்பதற்கான இயக்கம் வளர்ந்து வந்தது. இந்த உணர்வை சமாதானப்படுத்துவதன் ஒரு பகுதியாக, 1974 இல், ஜெனரல் நியின் சோசலிஸ்ட் அரசாங்கமானது, ரேகின் மாகாணத்தின், அரக்கன் பிரிவில் இருந்த, ரேகினின் மக்களின் பிராந்திய பெரும்பான்மையை குறைந்தபட்சம் பெயரளவில் ஒப்புக் கொண்டது.
# இராகினி மாநிலம்

## வரலாறு

### 2010 இல் இருந்து (2008 அரசியலமைப்பின் பின்னர்)

இராகினி மாநிலத்தின் முதல் அமைச்சர்கள் இருந்தவர்கள்
; ஹல மவுங் டின் ( சனவரி 2011–20 சூன் 2014)
இவர் 2010 பொதுத் தேர்தலில் அன் நகரியத்தில் இருந்து USDP யின் பிரதிநிதியாக இராகினி மாநில ஹெலட்டு உறுப்பினராகத் தேர்ந்தெடுக்கப்பட்டார். 2012-14ல் முஸ்லிம்களுக்கும் இராகினிய இனக்குழுக்களுக்கும் இடையில் தொடர்ச்சியாக ஏற்பட்ட தீவிர இனவாத முரண்பாடுகளின் பின்னர் தன் பதவியை ராஜினாமா செய்தார்.
; மேஜர் ஜெனரல் மவுங் மவுங் ஓன் (30 ஜூன் 2014 - தற்போதுவரை)
அவர் 2014 சூன் 21 ஆம் நாள் தேர்தல் ஆணையத்தின் மூலமாக இராணுவ நியமனமாக இராகினி மாநில ஹெலட்டு உறுப்பினராக நியமிக்கப்பட்டார். இதை அரக்கன் தேசியக் கட்சி அதை எதிர்த்தது. அதற்கு முன் அவர் எல்லை விவகாரங்கள் துணை அமைச்சர் மற்றும் இராகினி மாநில அவசர ஒருங்கிணைப்பு மையத்தின் தலைவராக இருந்தார.
# இராகினி மாநிலம்

## வரலாறு

### 2012 இராகினி மாநில கலவரங்கள்

2012 இராகினி மாநில கலவரங்கள் என்பது ரோகிஞ்சா முஸ்லிம்கள் மற்றும் இராகினி மாநிலத்தில் பெரும்பான்மை இனமாக இருந்த ராகின்களுக்கு இடையே ஏற்பட்ட தொடர்ச்சியான மோதல்களாகும். கலவரங்களுக்கு முன்னர் பௌத்த ராக்கியின்களிடையே பரவலான மற்றும் வலுவான ஒரு அச்சம் நிலவியது. அச்சத்திற்கான காரணம் தங்கள் ஆதி தாயகத்தில் விரைவில் தாங்கள் சிறுபான்மையினராக ஆகிவிடுவோம் என்பது ஆகும். இராகினி மாநிலத்தில் பத்து பர்மிய முஸ்லீம்கள் இராகினியர்களால் கொல்லப்பட்டது மற்றும் ரோஹிங்கா முசுலீம்களால் இராகினி இனத்தவர் ஒருவர் கொல்லப்பட்டது உட்பட நிகழ்வுகளால் துவங்கிய கலவரம் பல வாரங்களுக்கு பின்னர் முடிவுற்றது.
இரு தரப்பினராலும், முழு கிராமங்களும் "அழிக்கப்பட்டன". பர்மிய அதிகாரிகளின் கருத்துப்படி இனவாத இராகினி பௌத்தர்கள் மற்றும் ரோகிஞ்சா முஸ்லிம்கள் 78 பேர் கொல்லப்பட்டனர், 87 பேர் காயமடைந்தனர், 140,000 பேர் வரை இடம்பெயர்ந்தனர். அரசாங்கம் ஊரடங்கு உத்தரவை அமல்படுத்தி பிராந்தியத்துக்கு துருப்புக்களை அனுப்பியது. 2012 சூன் 10 இல் இராகினியில் அவசர நிலை பிரகடனப்படுத்தப்பட்டது, பிராந்தியத்தின் நிர்வாகம் இராணுவத்தின் கட்டுப்பாட்டில் கொண்டுவரப்பட்டது. ரோகிஞ்சா அரசு சாரா அமைப்புகளானது, பர்மிய இராணுவம் மற்றும் காவல்துறையானது ரோகிஞ்சா முஸ்லிம்களை இலக்கு வைத்து கைது செய்வது மற்றும் வன்முறையில் ஈடுபடுவது போன்ற செயல்களில் ஈடுபட்டதாக குற்றம் சாட்டின. இருப்பினும், சர்வதேச நெருக்கடி குழு நடத்திய ஆழ்ந்த ஆராய்ச்சியானது, இரு சமூகங்களும் இராணுவத்தினால் வழங்கப்பட்ட பாதுகாப்புக்காக நன்றி தெரிவித்தன என்று காட்டின. பல துறவிகள் அமைப்புகளானது ரோகிங்கியாக்களுக்கு உதவும் தொண்டு நிறுவனங்களை தடுக்கும் நடவடிக்கைகளை எடுத்தது. 2012 சூலையில் பர்மிய அரசு, ரோகிஞ்சா சிறுபான்மைக் குழுவை கணக்கெடுப்பில் சேர்க்கவில்லை-1982 ஆம் ஆண்டிலிருந்து வங்கதேசத்திலிருந்து ஊடுருவிய வங்காள முஸ்லிம்களாக வகைப்படுத்தியது. பர்மாவில் சுமார் 140,000 ரோகிஞ்சா மக்கள் அகதி முகாம்களில் தங்கியுள்ளனர்.
# இராகினி மாநிலம்

## மக்கள் வகைப்பாடு

பர்மாவின் பல பகுதிகளைப் போலவே, ராக்கின் மாநிலமானது (முன்பு அரக்கான் மாகாணம் என அழைக்கப்பட்டது), மாறுபட்ட இன மக்களைக் கொண்டிருக்கிறது. உத்தியோகபூர்வ பர்மிய புள்ளிவிவரங்களின்படி இராகினி மாநில மக்கள் தொகையானது 3,118,963 ஆகும்.  
இந்த மாநிலத்தில் இராகினி மக்கள் பெரும்பான்மையினராக உள்ளனர் அவர்களை அடுத்து ரோகிஞ்சா முஸ்லிம்கள் கணிசமான மக்கள் தொகை கொண்டவர்கள். இராகினி மக்கள் பிரதானமாக தாழ்நில பள்ளத்தாக்கிலும் ராம் மற்றும் மானுங் (செதுபா) தீவுகளிலும் வசிக்கிறனர். கமேன், சின், மோரோ, சக்மா, கமி, டெய்னெட், பெங்காலி, ஹிந்து, மராமாரி போன்ற பிற இன சிறுபான்மையினர் முக்கியமாக மாநிலத்தின் மலைப்பகுதிகளில் வாழ்கின்றனர். இராகினி மாநிலத்தில் வாழும் திபெத்திய-பர்மியர்களின் பெரும்பகுதியினர் தேரவாத புத்தமதத்தை பின்பற்றுகின்றனர். சீர்திருத்த கிறித்துவம் அல்லது ஆன்மிசத்துடன் பொதுவாக தொடர்புடைய சின் மக்கள் கூட, இராகினி மாநிலத்தில் இராகினி மக்களுடைய கலாச்சார செல்வாக்கு காரணமாக பௌத்தத்தை பின்பற்றுகிறார்கள். வங்கதேசம் மற்றும் அதை ஒட்டிய கடலோரப் பகுதி எல்லைக்கு அருகே உள்ள மக்களில் 80-96 சதவிகிதத்தினர் முஸ்லீம்களாக உள்ளனர். 2012 கலவரம் நடந்தபின்னர் நடத்தப்பட்ட பல உள்ளூர் ஆய்வுகள் படி, பர்மாவுக்கு வெளியில் உள்ள +1 மில்லியன் புலம்பெயர்ந்த ரோகிஞ்சா முஸ்லீம்களையும் மக்கள்தொகையில் சேர்த்தால் இராகினி மாநில மக்கள் தொலையில் இவர்களின் எண்ணிக்கை 62.7% இருக்கலாம் என நம்பப்படுகிறது, ஆயினும் போதிய ஆதாரமில்லை.
# இராகினி மாநிலம்

## நிர்வாகப் பிரிவுகள்

ரோகினி மாநிலத்தில் மொத்தம் ஐந்து மாவட்டங்கள் உள்ளன. அவற்றின் 2002 ஆண்டைய அதிகாரப்பூர்வ மதிப்பிடப்பட்ட மக்கள் எண்ணிக்கை:
- சிட்வே (12,504&nbsp;km<sup>2</sup>; 1,099,568 மக்கள்)
- மராக்- யூ (அண்மையில் சிட்வே மாவட்டத்திலிருந்து உருவாக்கப்பட்டது)
- மவுங்வா (3,538&nbsp;km<sup>2</sup>; 763,844 மக்கள்)
- க்யூக்கிபூ (9,984&nbsp;km<sup>2</sup>; 458,244 மக்கள்)
- தாண்ட்வெ (10,753&nbsp;km<sup>2</sup>; 296,736 மக்கள்)
- மாநிலத்தின் மொத்த மக்கள் தொகை: 36,778&nbsp;km<sup>2</sup>; 2,915,000 மக்கள்
மாநிலத்தில் உள்ள இந்த மாவட்டங்களில் மொத்தம் 17 நகரியங்களும், 1,164 கிராமங்கள் உள்ளன. சிட்வே மாநிலத்தின் தலைநகரம் ஆகும்.
# இராகினி மாநிலம்

## போக்குவரத்து

மத்திய பர்மாவிலிருந்து இராகினி மாநிலத்தை இணைக்கும்விதமாக அரக்கான் மலைகளைக் கடந்து சில சாலைகள் உள்ளன. மூன்று நெடுஞ்சாலைகள் இராகினி மாநிலத்தின் முதன்மை சாலைகள் ஆகும். அவை நடு ரகினியில் உள்ள அன் முதல் முன்பரா, தென் மத்திய இராகினில் உள்ள டவுங்கப் முதல் பம்மாங் சாலை, தெற்கு இராகினில் உள்ள குவா-நாகத்சிங்சுங் சாலை . போன்றவை ஆகும். விமானப் போக்குவரத்தானது பொதுவாக யங்கோன் மற்றும் மண்டலையில் இருந்து சிட்வே மற்றும் நாகாபலி வரை உள்ளது. நாகாபலியில் பிரபலமான கடற்கரை உல்லாச விடுதி உள்ளது. 1996 இல் சிட்வெவிலிருந்து பிரதான நிலப்பகுதிவரை மட்டுமே நெடுஞ்சாலை இருந்தது. மாநிலத்தில் இன்னமும் தொடர்வண்டிப் பாதை கிடையாது (இந்நிலையில் மியன்மர் இரயில்வேயானது 480-கிமீ நீள பாதையை சிட்வேயில் இருந்து பாத்தேன்வரை பாட்னாகுன்-க்யுட்டா-மெரக் யு-மப்யா-அன் வழியாக அமைப்பதாக அறிவித்துள்ளது).  
இராகினி மாநிலத்தில் உள்ள விமான நிலையங்கள்
- சிட்வே விமான நிலையம்
- கியூய்கி விமான நிலையம்
- தண்ட்வி விமான நிலையம்
- ஆன் விமான நிலையம்
- மனாவ்ங் விமான நிலையம்
சீன முதலீட்டில், மலாக்கா நீரிணை வழியாக இந்தியப் பெருங்கடலில் இருந்து இயற்கை எரிவாயு மற்றும் கச்சா எண்ணெயை சீனாவிற்குக் கொண்டு செல்வதற்காக கியூபியுவில் ஒரு ஆழமான கடல் துறைமுகம் கட்டப்பட்டுள்ளது.  
இராகினியில் போக்குவரத்து பயனுள்ளதாக இருக்கும் ஆறுகள்
- நஃப் ஆறு
- காலன் ஆறு
- லெம்ரோ ஆறு
- மயூ ஆறு
# இராகினி மாநிலம்

## பொருளாதாரம்

இராக்கின் மியான்மரின் வறிய மாநிலமாகும். 75% க்கும் மேற்பட்ட மக்கள் வறுமையில் வாழ்கின்றனர்.  
இப்பகுதியில் முக்கிய பயிர் நெல், மொத்த விவசாய நிலத்தின் 85% பகுதியில் பயிரிடப்படுகிறது. தென்னை மற்றும் நப்பா பனை தோட்டங்கள் கூட முதன்மையானவை ஆகும். மீன்பிடித்தல் ஒரு பெரிய தொழிலாக உள்ளது. இங்கு பிடிக்கப்படும் மீனில் பெருமளவு யாகோனுக்கு கொண்டு செல்லப்படுகின்றன, என்றாலும் சில ஏற்றுமதியும் செய்யப்படுகின்றன. மரம், மூங்கில் மற்றும் விரகு போன்ற மர பொருட்கள் மலைகளில் இருந்து கொண்டுவரப்படுகின்றன. சிறிய அளவிலான தாழ்ந்த-தரமற்ற கச்சா எண்ணெய் பழமையான, மேலோட்டமான, கைகளால்-தோண்டிய கிணறுகளிலிருந்து உற்பத்தி செய்யப்படுகிறது. ஆனால் பெட்ரோலியம் மற்றும் இயற்கை எரிவாயு போன்றவை இன்னும் கண்டறியப்படாத வளங்கள் இன்னும் உள்ளன.
# இராகினி மாநிலம்

## கல்வி

மியான்மரில் உள்ள கல்வி வாய்ப்புகளானது யங்கோன் மற்றும் மண்டலை போன்ற முக்கிய நகரங்களைத் தாண்டி மிகவும் குறைவாகவே உள்ளன. 2013–2014 கல்வியாண்டில் மாநிலத்தில் பொதுப் பள்ளி முறை பற்றிய சுருக்கம் பின்வருமாறு.
| பள்ளிகள் | 2,515 | 137 | 69 |  |
| --- | --- | --- | --- | --- |
| ஆசிரியர்கள் | 11,045 | 2,909 | 1,337 |  |
| மாணவர்கள் | 370,431 | 100,566 | 26,671 | } |
சிட்வே பல்கலைக்கழகம் மாநிலத்தின் முக்கிய பல்கலைக்கழகம் ஆகும்.
# இராகினி மாநிலம்

## நலவாழ்வு

மியான்மரில் பொது சுகாதாரப் பாதுகாப்பு மோசமான நிலையில் உள்ளது. இராணுவ அரசாங்கம் நாட்டின் மொத்த உள்நாட்டு உற்பத்தியில் 0.5% முதல் 3% வரை எல்லாவித சுகாதாரப் பராமரிப்புக்கும் செலவழிக்கிறது, உலகில் மிகக் குறைந்த அளவாகவே இது உள்ளது. சுகாதார பராமரிப்பு பெயரளவில் இலவசமாக இருந்தாலும், உண்மையில், நோயாளிகள் மருத்து மற்றும் சிகிச்சைக்கு, மருத்துவமனை மற்றும் பொது மருத்துவமனைகளில் பணம் செலுத்த வேண்டிய நிலை உள்ளது. பொது மருத்துவமனைகளில் அடிப்படை வசதிகளும் உபகரணங்களும் இருப்பதில்ல. பொதுவாக, யங்கோன் மற்றும் மண்டலைக்கு வெளியே சுகாதார பராமரிப்பு உள்கட்டமைப்பு மிகவும் மோசமாக உள்ளது. ஆனால் குறிப்பாக இராகினி மாநிலம் போன்ற தொலைதூர பகுதிகளின் நிலையோ மிக மோசமாக உள்ளது. முழு ராக்கின் மாகாணத்திலிம் உள்ள மருத்துவமனை படுக்கைகளைச் சேர்த்தால் யாங்கோன் பொது மருத்துவமனையை விட குறைவான படுக்கைகளே உள்ளன. மாநிலத்தில் பொது சுகாதார அமைப்பின் சுருக்கம் பின்வருமாறு.
| சிறப்பு மருத்துவமனைகள் | 0 | 0 |  |
| --- | --- | --- | --- |
| சிறப்பு வசதிகள் கொண்ட பொது மருத்துவமனைகள் | 1 | 200 |  |
| பொது மருத்துவமனைகள் | 16 | 553 |  |
| சுகாதார மையங்கள் | 24 | 384 |  |
| மொத்தம் | **41** | **1,137** | } |
# கிழக்கு இந்தியா

***கிழக்கு இந்தியா * (ஆங்கிலம்: East India)** பீகார், சார்க்கண்ட், மேற்கு வங்காளம், ஒடிசா மற்றும் அந்தமான் நிக்கோபார் தீவுகள் ஆகியவற்றை உள்ளடக்கிய இந்தியாவின் பகுதியாகும். மேற்கு வங்காளத்தின் தலைநகரம் கொல்கத்தா இப்பகுதியின் பெரிய மாநகரமாகும். பீகார் வட இந்தியாவின் பகுதியாகவும் கருதப்படுகிறது.
# கிழக்கு இந்தியா

## மேலும்பார்க்க

- வட இந்தியா
- ஏழு சகோதரி மாநிலங்கள்
- தென்னிந்தியா
- மேற்கு இந்தியா
# அ. சேப்பன்

**டாக்டர்.அ. சேப்பன்** (17 ஆகத்து 1937 -31 ஆகத்து 2017) என்பவர் இந்திய அரசியல்வாதி, சமூகச் செயற்பாட்டாளர், இதழாளர் மற்றும் தமிழ்நாட்டின் இந்தியக் குடியரசுக் கட்சியின் தலைவர் ஆவார். அண்ணல் அம்பேத்கர் திருச்சபை என்ற ஓர் அமைப்பை உருவாக்கியவர்.
# அ. சேப்பன்

## பிறப்பும் படிப்பும்

சேப்பன் நாகப்பட்டினம் மாவட்டம் வேதாரண்யம் அருகில் உள்ள ஆயக்காரன்புலம் என்ற ஊரில் பிறந்தார். பெற்றோர்சிங்கப்பூர் தோட்டத் தொழிலாளர் உரிமைப் போராளி அஞ்சப்பன், தங்கம்மாள் ஆவர். ஒரு விவசாயக் குடும்பத்தில் பிறந்த சேப்பன் 1975 ஆம் ஆண்டில் தமது மருத்துவக் கல்வியை முடித்தார். 1976 முதல் சென்னை ஆயிரம் விளக்குப் பகுதியில் தனியாக மருத்துவத் தொழிலைத் தொடங்கினார். காங்கிரசில் சேர்ந்து லீக் முனுசாமி என்பவருடன் செயல்பட்டார். அம்பேத்கர் கொள்கைகளில் ஈடுபாடு கொண்ட சேப்பன், இந்தியக் குடியரசுக் கட்சியில் சேர்ந்தார். இந்தியக் குடியரசுக் கட்சியின் சென்னை மாவட்டத் தலைவராகப் பணியாற்றி, பின்னர் மாநிலத் தலைவர் ஆனார்.
# அ. சேப்பன்

## இதழ்ப் பணிகள்

1981ஆம் ஆண்டில் உணர்வு என்ற மாதம் இரு முறை இதழைத் தொடங்கி பல ஆண்டுகள் நடத்தி வந்தார். அந்தக் காலத்தில் தாழ்த்தப்பட்டோரின் துன்பங்கள், சிக்கல்கள் முதலியவை பற்றிய செய்திகள் அந்த இதழில் இடம் பெற்றன. அம்பேத்கர் சிந்தனைகள் பற்றிய கட்டுரைகள், தலித்துகள் மீதான வன்முறைப் பதிவுகள், உள்ளூர் அளவிலான போராட்டங்கள், கட்சிக் கூட்டச் சொற்பொழிவுகளின் சாரம், தீர்மானங்கள், கவிதைகள் போன்றன உணர்வு இதழில் இடம்பெற்றன.
# அ. சேப்பன்

## போராட்டங்கள்

1982 ஆம் ஆண்டு அரக்கோணம் அருகே உள்ள மின்னல் என்ற சிற்றூரில், சாதி மோதலில் நாட்டாண்மை சுப்பிரமணி என்பவர் கொல்லப்பட்டார். இதைக் கண்டித்து நடைப் பயணமொன்றை சேப்பனும் சக்திதாசன் என்பவரும் இணைந்து அரக்கோணம் தொடங்கி சென்னை கோட்டை வரை மார்ச் டூ மெட்ராஸ் என்று நடைபயணம் மேற்கொண்டனர். தமிழகத்தின் பல பகுதிகளுக்கும் பயணம் செய்து கட்சிப் பணியாற்றினார். பட்டியல் இன மக்களின் விடுதலை இயக்கத்தை ஒருங்கிணைத்தார்.
தாழ்த்தப்பட்டவர்கள் இஸ்லாமியர்கள் கூட்டு அரசியல் நடவடிக்கை என்ற இயக்கத்தினை அல்லாஹ் பழனி பாபா வுடன் இனைந்து ஆரம்பித்தார். அதன் விளைவாக உயர்வகுப்பினரை போல் தாழ்த்தப்பட்ட மக்கள் மீது நடந்துகொண்ட இஸ்லாமியர்கள் தாழ்த்தப்பட்ட மக்களின் உரிமைகளுக்காக குரல் கொடுத்தார்கள். ஆதிதிராவிடர்கள் எங்கள் பூர்வீக உறவு என்று பழனிபாபா அறிவித்தார். பழனிபாபாவிடம் தனது உரிமை இதழை ஒப்படைத்தார் டாக்டர் சேப்பன். இப்போது அது இஸ்லாமிய இயக்க இதழாக வெளிவருகிறது
# அ. சேப்பன்

## இதர செயல்பாடுகள்

திருவள்ளுவர் உலகத் தமிழ்ச் சங்கம்’ என்ற அமைப்பை ஏற்படுத்திச் செயல்பட்டார் 1981 இல் புத்த மதத்தைத் தழுவினார். 12 நூல்களை எழுதினார். அவற்றில் ‘விடுதலை பெறத் துடிப்பதேன்’, ‘பூரண விடுதலைப் பெற இஸ்லாம் மார்க்கமே’, ‘மண்டல கமிஷன் மீதான தீர்ப்பின் ஆபத்து’ ஆகியன அடங்கும்.
# அ. சேப்பன்

## நட்புத் தலைவர்கள்

டாக்டர் சேப்பன் ஆயிரத்திற்கும் மேற்பட்ட முக்கிய அரசியல் தலைவர்கள் பிரமுகர்களுடன் நட்பு பாராட்டி வந்தார். இது குறித்து 'மறக்க முடியாத மாமனிதர்கள்' என்ற புத்தகத்தில் குறிப்பிட்டுள்ளார். தனது முதல் தலைவராக கருப்பம்புலம் பி. வி. தேவர் வழியாக அவரது நட்பு மூலமாக தான் தனதுஅரசியல் பயணம் துவங்கியது என்று கூறியுள்ளார்.
# அ. சேப்பன்

## மறைவு

உடல் நலக்குறைவு காரணமாக 2017 ஆகஸ்ட் 31 ஆம் நாள் உயிரிழந்தார். அவரது உடல் கிறிஸ்தவ முறையில் அடக்கம் செய்யப்பட்டது. இந்துவாகப் பிறந்து, பவுத்தம் தழுவினார். இஸ்லாமிய பெருமக்களுடன் இயக்கம் நடத்தி, இஸ்லாமிய தலித் கூட்டு எழுச்சியை ஏற்படுத்தினார். இறுதியில், கிறிஸ்தவ முறையில் அடக்கம் செய்யப்பட்டார்.  
- 'காலச்சுவடு' மாத இதழ், அக்டோபர் 2017 இதழ்
# கம்பிவால் தகைவிலான்

**கம்பிவால் தகைவிலான்** (*Wire-tailed Swallow*) என்பது தகைவிலான் குடும்பத்தைச் சேர்ந்த சிறிய பறவை ஆகும். இது இரண்டு துணையிங்களைக் கொண்டுள்ளது: *H. s. smithii* இது ஆப்பிரிக்கா முழுவதும் காணப்படுகிறது, *H. s. filifera* இது தென் மற்றும் தென்கிழக்கு ஆசியாவில் காணப்படுகிறது. இவை பொதுவாக வலசை போவதில்லை, என்றாலும் பாக்கித்தான் மற்றும் வட இந்தியாவில் உள்ள பறவைகள் குளிர்காலத்தில் மேலும் தெற்கு நோக்கி இடம்பெயர்கின்றன. இதன் அறிவியல் பெயரில் உள்ள ஹிருண்டோ என்ற பேரினப் பெயர் தகைவிலான் என்பதற்கான இலத்தீன் சொல்லாகும். நார்வே நாட்டை சார்ந்த தாவர சூழலியல் அறிஞர் கிறிஸ்டியன் சுமித் என்பவர் நினைவாக இச்சிற்றினப் பெயராக ***சுமித்தீ*** என்று இடப்பட்டுள்ளது.
# கம்பிவால் தகைவிலான்

## உடலமைப்பு

கம்பிவால் தகைவிலான் என்பது சுமார் 18 செ.மீ. (7.1 அங்குலம்) நீளம் கொண்ட ஒரு சிறிய தகைவிலான் ஆகும். செம்பழுப்புத் தொப்பி அணிந்தது போன்ற தலையும் பளப்பளப்பான கருநீல நிற உடலும் கொண்டது. வெள்ளை வெளேர் என்ற மார்பும் வயிறும் வாலிலிருந்து தொங்கும் 10 செ.மீ. நீளமுள்ள இரண்டு கம்பிகளும் இதனை அடையாளம் கண்டு கொள்ள உதவுபவை. முதிர்ச்சி அடையாத பறவைகளுக்கு வாலில் கம்பிகள் இல்லாமலும், தலையில் மங்கிய புழுப்பு (செம்பழுப்புக்கு பதிலாக) தொப்பி நிறம் இருக்கும்.  
}}
# சின்னத் தகைவிலான்

**சின்னத் தகைவிலான், வரித்தொண்டை தகைவிலான், மலைமுடி தகைவிலான்** (Streak-throated Swallow) என்பது குருவிச் சிற்றினம் ஆகும். இது தெற்காசியாவை பூர்வீகமாகக் கொண்டது. இந்தியா, இலங்கை, ஆப்கானிஸ்தான் மற்றும் மாலத் தீவுகளில் காணப்படும் ஒரு சிற்றினம் ஆகும். இங்கு இவை இனப்பெருக்கம் செய்து, ஆண்டு முழுவதும் வசிப்பவைகளாகவும் குளிர்காலத்தில் ஆப்கானித்தான், இந்தியா, நேபாளம் மற்றும் பாக்கித்தான் நாடுகளுக்கு வலசை போகும் பறவைகளாக உள்ளது. மாலத்தீவுகள், இலங்கை மற்றும் மத்திய கிழக்கு நாடுகளில் அலைந்து திரிபவராக நிகழ்கிறது.
# சின்னத் தகைவிலான்

## விளக்கம்

இதனுடைய உடல் நீளம் 11 செ.மீ. வரை காணப்படும். கரு நீல நிறமான உடலும் செம்பழுப்பான தலையும் பிடரியும் கொண்ட இதன் உடலின் கீழ்ப்பகுதி மங்கிய வெண்மை நிறத்திலிருக்கும். தலையின் பக்கங்கள் மோவாய், தொண்டை, மார்பு ஆகியவற்றில் கருப்புக் கீற்றுகள் காணப்படும். குளிர்காலத்தில் காலை நேரத்தில் தந்தி மின்சாரக் கம்பிகளில் கூட்டமாக நெருக்கமாக உட்கார்ந்திருக்கும் திடீரென ஓர் ஆணைக்குக் கீழ்படிவது போல எல்லாமாக எழுந்து சிறு குழுக்களாகப் பிரிந்து இரை தேடப் புறப்படும். இதன் பறக்கும் வேகமும் மிதக்கும் ஆற்றலும் தகைவிலானது போல மிகுந்த வேகமும் மிதக்கும் ஆற்றலும் தகைவிலானது போல மிகுந்த வேகமும் திறனும் கொண்டதாக இராது. பறக்கும் போது **டிர்ர் டிர்ர்** எனக் குரல் கொடுக்கும்.
# சின்னத் தகைவிலான்

## பரவல்

வரித்தொண்டை தகைவிலான் தெற்காசியாவின் பெரும்பகுதியில் ஆண்டு முழுவதும் காணப்படுகிறது. இது பாக்கித்தானின் சமவெளியிலிருந்து கிழக்கே இமயமலையின் அடிவாரத்தில் சிக்கிம் வரை காணப்படுகிறது. இந்தியத் தீபகற்பத்தின் வழியாகத் தெற்கே இந்திய மாநிலமான தமிழ்நாட்டின் கோடியக்கரை வரை காணப்படுகிறது. இவை பெருங்கூட்டமாக சாகுபடி செய்யப்பட்ட வயல்களிலும், குளங்கள், ஏரிகள், கால்வாய்கள் மற்றும் ஆறுகளுக்கு அருகிலுள்ள திறந்தவெளிப் பகுதிகளிலும் காணப்படுகிறது.
# சின்னத் தகைவிலான்

## இனப்பெருக்கம்

தமிழ் நாட்டில் இனப்பெருக்கம் செய்வதான விவரங்கள் இன்னமும் தொகுக்கப்படவில்லை.
# கொடிக்கால் வாலாட்டி

**கொடிக்கால் வாலாட்டி** அல்லது வன வாலாட்டி (*Forest Wagtail*)(*டெண்ட்ரோனாந்தசு இண்டிகசு*) என்பது மோடாசிலிடே குடும்பத்தை சார்ந்த வாலாட்டி பறவை சிற்றினமாகும். இது குறிப்பாக காடுகளில் காணப்படும் வளரியல்பு உடையவை ஆகும். இதன் இனப்பெருக்கம் கிழக்கு ஆசியா, இந்தியா, இந்தோனிசியாவில் நடைபெறுகிறது.
# கொடிக்கால் வாலாட்டி

## உடலமைப்பு

கொடிக்கால் வாலாட்டியின் உடல் நீளம் சுமார் 17 செ. மீ. ஆகும். உடலின் மேற்பகுதி இடலைப் பழுப்பு நிறத்திலும் கீழ்ப்பகுதி வெளிர் மஞ்சள் தோய்ந்த வெண் நிறத்திலும் காணப்படும். தொண்டையின் கீழ்ப்பகுதியில் பிறை வடிவிலான இரண்டு கருப்புத் திட்டுகளையும் இறக்கைகளில் காணப்படும் இரண்டு வெண்பட்டைகளையும் கொண்டு இதனை அடையாளம் காணலாம்.
# கொடிக்கால் வாலாட்டி

## உணவும் இனப்பெருக்கமும்

வன வாலட்டிகள் இனப்பெருக்கம் செய்யும் பகுதிகளாக கிழக்கு ஆசியா, கொரியாவின் சில பகுதிகள், சீனாவின் சில பகுதிகள் (கன்சு, அன்கூய், யுன்னான்) மற்றும் சைபீரியாவின் சில பகுதிகள் உள்ளன. அசாமில் இனப்பெருக்கம் செய்வதாக கூறப்படுவது ஆய்விற்குட்பட்டதாக உள்ளது. இது குளிர்காலத்தில் ஆசியாவின் வெப்பமான பகுதிகளுக்கு இடம்பெயர்கிறது மேலும் இவை அந்தமான் தீவுகள் வழியாக தென்னிந்தியா, இலங்கையை அடைவதாகக் கூறப்படுகிறது. இது மாலத்தீவு, ஆத்திரேலியாவில் அலைந்து திரிந்ததாக பதிவு செய்யப்பட்டுள்ளது. இவை தனித்தும், சிறு சிறு குழுக்களாகவும், காடுகளில் ஓடும் சிற்றாறுகளை அடுத்துக் காணப்படுகின்றன. காட்டில் காணப்படும் புழு பூச்சிகளைப் உண்ணுகிறது. இலங்கையில், இவை அடிக்கடி மாட்டுச் சாணத்தில் புழுக்களைத் தேடுவதால், வன வாலாட்டியினை இலங்கையர்கள் *கோமரிட்டா* (சாணம் பரப்புபவர்) என்று அழைக்கின்றனர்.  
இரவில் நாணல்புதர்களிடையே கரும்புக் காடுகளிலும் பிற வாலாட்டிகளோடு சேர்ந்து தங்கும்.
# கொடிக்கால் வாலாட்டி

## ஓசை

வன வானம்பாடி ஓர் ஒற்றை-குறிப்பு அழைப்பைக் கொண்டுள்ளது (**பிங்க் பிங்க்**).
# உபாசகர்கள்

**உபாசகர்கள்** (ஆண் பால்), **உபாசகி** (பெண் பால்) பாளி மற்றும் சமசுகிருத மொழிகளில் பௌத்த குருமார்களுக்கும், சீடர்களுக்கும் உதவி செய்பவர்களான எளிய உதவியாளர்களைக் குறிப்பதாகும். இல்லறவாசிகளான உபாசகர்கள் சமயச் சாத்திரங்கள் கற்க அவசியமில்லை. உபாசகர் அல்லது உபாசிகள், தங்கள் குருமார்கள் மற்றும் அவரது சீடர்களுக்கு சமைத்த உணவு, துணி முதலியன தானம் அளித்தல், தங்குவதற்கான கட்டிடங்கள், குடிசைகள், கற்குகைகள் அமைத்து தருதல் போன்ற உதவி செய்வார்கள். உபாசகர்கள் சமயச் சாத்திரங்களைக் கற்க அவசியமில்லை.
இந்த சமய உதவியாளர்களான உபாசகர்கள் அல்லது உபாசகிகள் பிக்குகள் அல்லது பிக்குணிகள் அல்லர்.
# உபாசகர்கள்

## உபாசகர்களுக்கான பஞ்சசீலம்

உபாசகரகள் பஞ்சசீலங்களை தங்கள் வாழ்க்கையில் கட்டாயம் கடைப்பிடிக்க வேண்டும். அவைகள்:
1. நான் வாழ்க்கையை மனக்கிளர்ச்சியுடன் செலுத்த மாட்டேன்.
1. எனக்குக் கொடுக்கப்படாததை நான் எடுத்துக் கொள்ளமாட்டேன்.
1. நான் பாலியல் வன்கொடுமையில் ஈடுபடமாட்டேன்.
1. நான் பொய்யான பேச்சிலிருந்து விலகிவிடுவேன்
1. நான் போதையிலிருந்து விலகிவிடுவேன்
# உபாசகர்கள்

## இதனையும் காண்க

- சுஜாதா, பௌத்தம்
# பஞ்ச சீலங்கள்

**பஞ்ச சீலங்கள்** அல்லது **ஐந்து நல்லொழுக்கங்கள்** (Five Precepts),) பௌத்த சமயத்தைக் கடைபிடிக்கும் இல்லறவாசிகளான ஆண்-பெண் உபாசகர்கள் கடைபிடிக்க வேண்டிய ஐந்து நல்லொழுக்கங்கள்:
- வாழ்க்கையை மனக்கிளர்ச்சியுடன் செலுத்தாமல் இருப்பது.
- தனக்கு கொடுக்கப்படாததை தான் எடுத்துக் கொள்ளாமல் இருப்பது.
- பாலியல் வன்கொடுமையில் ஈடுபடாமல் இருத்தல்.
- பொய்யான பேச்சிலிருந்து விலகிவிடுதல்
- மது போன்ற போதைப் பொருள்களிலிருந்து விலகி நிற்றல்.
# சின்ன பச்சைக்காலி

**சின்ன பச்சைக்காலி** (*Marsh Sandpiper*) என அழைக்கப்படுவது உள்ளான்களில் ஒரு சிற்றினமாகும். இது ஒரு கரையோரப் பறவையாகும்.
# சின்ன பச்சைக்காலி

## பெயர்கள்

தமிழில் :**சின்ன பச்சைக்காலி **  
ஆங்கிலப்பெயர் :**Marsh Sandpiper**  
அறிவியல் பெயர் :***Tringa stagnatillis***
# சின்ன பச்சைக்காலி

## உடலமைப்பு

25 செ.மீ. - சாம்பல் பழுப்பு நிற உடல் கொண்ட இதன் முன் நெற்றி, கண்புருவம், தலையின் பக்கங்கள், பின்முதுகு, பிட்டம் ஆகியனவும், மார்பு, வயிறு, வாலடி ஆகியனவும் தூய வெள்ளை நிறங் கொண்டவை.
# சின்ன பச்சைக்காலி

## காணப்படும் பகுதிகள் ,உணவு

குளிர்காலத்தில் வலசை வரும் இதனைக் குளங்கள், ஏரிகள் ஆகியவற்றின் நீர்ப்பரப்பின் ஓரங்களிலும் நீர்தேங்கி நிற்கும் நெல்வயல்களிலும் பரவலாகக் காணலாம். சிறிது உப்பான நீர் தேங்கியுள்ள பகுதிகளில் விரும்பித் திரிவது. ஆகஸ்ட் இறுதியில் வரத் தொடங்கும் இவை மே முதல் வாரத்தில் திரும்பிவிடும். இனப் பெருக்கம் செய்வதில் ஈடுபடாத சில, கோடையிலும் இங்கே தங்கிவிடுகின்றன. 1962இல் கோடியக்கரையில் காலில் வளையம் அணிவிக்கப்பட்ட இரு பறவைகள் 5100 கி.மீ. தொலைவுக்கு அப்பால் ரஷ்யாவில் மீண்டும் பிடிக்கப்பட்டுள்ளன. தலையும் அலகும் முழுவதும் மூழ்கும்படி நீர் பரப்பில் இறங்கி இரை தேடவும் செய்யும். சிறுநத்தை, புழு பூச்சிகள் இதன் முக்கிய உணவு எழுந்து பறக்கும் போது **ச்சீ வீப், ச்சி வீப்** எனக் குரல் கொடுக்கும்.
# கிளேர் ஆர்ம்சுட்டிராங்

**'''கண்டுபிடித்த சிறுகோள்கள்: 1'''**  
| 44016 ஜிம்மிபேகி | நவம்பர் 30, 1997 |
| --- | --- |
| # மார்க் ஆர்ம்சுட்டிராங் (வானியலாளர்) அவர்களோடு இணைந்து கண்டுபிடித்தது | } |
**கிளேர் ஆர்ம்சுட்டிராங்** *(Claire Armstrong)* ஒரு பிரித்தானியப் பயில்நிலைப் பெண் வானியலாளர் ஆவார். இவர் மீயொளிர் விண்மீன் வெடிப்பு வேட்டையரான மார்க் ஆர்ம்சுட்டிராங் அவர்களின் மனைவியாவார்; இருவரும் இங்கிலாந்தில் உள்ள கெண்டின் உரோல்வெண்டனில் பணிபுரிகின்றனர். சிறுகோள் 15967 கிளேர் ஆர்ம்சுட்டிராங் இதைக் கண்டுபிடித்த மார்க் ஆர்ம்சுட்டிராங்கால் தனது மனைவியின் பெயரிடப்பட்டது.
# டெசு-மார்டின் ஆக்சிசனேற்றம்

**டெசு-மார்டின் ஆக்சிசனேற்றம்** *( Dess–Martin oxidation)* என்பது டெசு-மார்டின் பீரியாடினேன் என்ற வினைப்பொருளைப் பயன்படுத்தி முதனிலை ஆல்ககால்களை ஆல்டிகைடுகளாகவும், இரண்டாம் நிலை ஆல்ககால்களை கீட்டோன்களாகவும் மாற்றுகின்ற கரிம வேதியியல் வினையாகும். அமெரிக்க வேதியியலர்களான டேனியல் பெஞ்சமின் டெசுவும் யேம்சு குல்லன் மார்டினும் கண்டுபிடித்த காரணத்தால் இவ்வினை டெசு-மார்டின் ஆக்சிசனேற்ற வினை என்ற பெயரைப் பெற்றது . இவர்கள் 1983 ஆம் ஆண்டில் பீரியோடினேன் வினைப்பொருளைக் கண்டுபிடித்தனர்.  
:  
தண்ணீரை உபயோகித்து டெசு-மார்டின் ஆக்சிசனேற்ற வினையை முடுக்கிவிடும் முறையை மேயரும் சிகிரீபரும் செய்து காட்டினர் .
# சோடியம் அமைடு

**சோடியம் அமைடு **(*Sodium amide*) சோடா அமைடு எனப்படக் கூடிய NaNH<sub>2</sub> என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இது நீருடன் மிக வேகமாக வினைபுரியக் கூடியது. வெண்மை நிறமுடையது. வணிகரீதியாகக் கிடைக்கக்கூடிய மாதிரிகள் அவற்றின் தயாரிப்பின் போது காணப்படும் உலோக இரும்பின் காரணமாக சிறிது சாம்பல் நிறமுடன் காணப்படலாம். இத்தகைய மாசுகள் வழக்கமாக வினைக்காரணியின் பயன்பாட்டைக் குறைப்பதில்லை. NaNH<sub>2</sub> ஆனது உருகிய நிலையில் மின்சாரத்தைக் கடத்துகிறது. இதன் கடத்துதிறனானது ஒரே மாதிரியான நிலைகளில் சோடியம் ஐதராக்சைடுடன் ஒத்ததாக காணப்படுகிறது. NaNH<sub>2</sub> ஆனது கரிமத் தொகுப்பு முறைகளில் பரவலாகப் பயன்படும் ஒரு வேதிப்பொருளாக உள்ளது.
# சோடியம் அமைடு

## தயாரிப்பு மற்றும் அமைப்பு

சோடியத்துடன் அம்மோனியா வாயுவின் வினையின் காரணமாக சோடியம் அமைடானது தயாரிக்கப்படலாம். ஆனால், வழக்கமாக திரவ அம்மோனியாவுடன் சோடியத்தை இரும்பு (III) நைட்ரேட்டை ஒரு வினைவேகமாற்றியாகப் பயன்படுத்தி தயாரிக்கப்படுகிறது. இந்த வினையானது அம்மோனியாவின் கொதிநிலை<nowiki/>யில் மிக வேகமாக நடைபெறுகிறது c. −33&nbsp;°C. இந்த வினையில், [Na(NH<sub>3</sub>)<sub>6</sub>]<sup>+</sup>e<sup>−</sup> என்ற எலக்ட்ரைடு வினையிடைப் பொருளாக உருவாகிறது.
: 2 Na + 2 NH<sub>3</sub> → 2 NaNH<sub>2</sub> + H<sub>2</sub>
NaNH<sub>2</sub> ஆனது உப்பைப் போன்ற ஒரு பொருளாகும். இது ஒரு முடிவிலாப் பலபடிடைப் போல படிகமாகறிது. சோடியத்தைப் பொறுத்து இதன் வடிவியல் அமைப்பானது நான்முகியின் அமைப்பைப் பெறுகிறது. அம்மோனியாவில், NaNH<sub>2</sub> மின்கடத்துத்திறனைப் பெற்ற, கரைசல் முழுவதிலும் ஒரே சீரான, இசைவான Na(NH<sub>3</sub>)<sub>6</sub><sup>+</sup> மற்றும் NH<sub>2</sub><sup>−</sup> அயனிகளைக் கொண்ட கரைசல்களை உருவாக்குகின்றன.
# சோடியம் அமைடு

## பயன்கள்

சோடியம் அமைடானது முக்கியமாக கரிம வேதியியலில் அம்மோனியாக் கரைசல்களில் கூட, மிகவும் வலிமையான காரமாகப் பயன்படுகின்றன. <sup id="cx" tabindex="0">&#x5B;*<span title="This claim needs references to reliable sources.">சான்று தேவை</span>*&#x5D;</sup>. சோடாமைடினைப் பயன்படுத்துவதில் உள்ள சிறப்பம்சங்களில் ஒன்று இச்சேர்மம் மிக அரிதாகவே கருக்கவர் காரணியாக செயல்படுகிறது. இண்டிகோ சாயம் தயாரிப்பில் N-பினைல்கிளைசீனின் வளையமாக்களில் பயன்படும் மீத்திறன் காரக்கலவையில் ஒரு முக்கியப் பகுதிப்பொருளாகப் பயன்படுகிறது. இந்த வினையானது அம்மோனியாவை உற்பத்தி செய்து அதனை ஒருவிதமாக மறுசுழற்சி செய்யப்பயன்படுகிறது.
# சோடியம் அமைடு

## பயன்கள்

### ஐதரோஆலசன் நீக்க வினை

சோடியம் அமைடு அருகருகாய் அமைந்துள்ள டைபுரோமோ அல்கேனிலிருந்து இரண்டு சமான அளவுள்ள ஐதரசன் புரோமைடினை இழக்கச்செய்து அல்கைனைத் தரும் வினையைத் துாண்டுகிறது. இந்த வினை பினைல்அசிட்டிலீன் தயாரிப்பில் நிகழ்வது போன்ற வினையாக உள்ளது.
வழக்கமாக, இரண்டு சமான அளவுள்ள சோடியம் அமைடானது தேவையான அல்கைனைத் தருகிறது. விளைபொருளில் காணப்படும் முனையங்களில் உள்ள CH ஆனது சமான அளவுள்ள காரத்தை புரோட்டானேற்றம் செய்யும் காரணத்தால் மூன்று சமான அளவுள்ள சோடியம் அமைடுகள் முனையங்களில் முப்பிணைப்பைக் கொண்ட அல்கைன்களை உருவாக்குவதற்குத் தேவைப்படுகிறது.  
ஐதரசன் குளோரைடு மற்றும் எத்தனால் ஆகியவை ஈடுபட்டு 1-ஈத்தாக்சி-1-பியூட்டைன் தயாரிக்கப் பயன்படும் வினையிலும் இதே போன்ற நீக்க வினைகள் நடத்தப்படலாம்.
# சோடியம் அமைடு

## பயன்கள்

### வளையமாக்கல் வினைகள்

மெதில்வளையபுரோப்பேன் தயாரிப்பில் காணப்படுவது போல, நீக்கப்படுவதற்கான β-ஐதரசனைக் கொண்டிராத சேர்மங்களில் வளைய சேர்மங்கள் உருவாக்கப்படலாம்.  
வளையபுரோப்பேன்கள், அசிரிடின்கள் மற்றும் வளையபியூட்டேன்கள் ஆகியவை இதே முறையில் தயாரிக்கப்படலாம்.
# சோடியம் அமைடு

## பயன்கள்

### கார்பன் மற்றும் நைட்ரசன் அமிலங்களில் புரோட்டான் நீக்கம்

முனைய அல்கைன்களை உள்ளடக்கிய கார்பன் அமிலங்கள் திரவ அம்மோனியாவில் உள்ள சோடியம் அமைடுகளால் புரோட்டான் நீக்கம் செய்யப்படுகின்றன.
மெதில் கீட்டோன்கள், வளையஎக்சனோன், பினைல்அசிட்டிக் அமிலம் மற்றும் அதன் வழிப்பொருட்கள் மற்றும் டைபினைல்மீத்தேன் அசிட்டைல்அசிட்டோன் இரண்டு புரோட்டான்களை இழந்து ஒரு இரட்டைஎதிரயனியைத் தருகிறது. சோடியம் அமைடானது இண்டோல் மற்றும் பிப்பெரிடின் ஆகியவற்றையும் கூட புரோட்டான் நீக்கம் செய்கிறது.
# சோடியம் அமைடு

## பாதுகாப்பு

சோடியம் அமைடு நீருடன் அதிதீவிரமாக வினைபுரிந்து அம்மோனியா மற்றும் சோடியம் ஐதராக்சைடு ஆகியவற்றைத் தருவதுடன் காற்றில் எரிந்து சோடியத்தின் ஆக்சைடுகளையும், நைட்ரசனின் ஆக்சைடுகளையும் தருகின்றது.  
:NaNH<sub>2</sub> + H<sub>2</sub>O → NH<sub>3</sub> + NaOH  
:4 NaNH<sub>2</sub> + 7 O<sub>2</sub> → 2 Na<sub>2</sub>O + 4 NO<sub>2</sub> + 4 H<sub>2</sub>O  
குறைவான ஈரப்பதம் மற்றும் காற்றின் முன்னிலையில், அதாவது மோசமாக மூடப்பட்ட கொள்கலன்கறில், பெராக்சைடுகளைக் கொண்ட வெடிபொருட்கலவைகள் உருவாகக்கூடும். இவ்வாறான நிகழ்வு திண்மத்தை மஞ்சள் நிறமாகவோ, பழுப்பு நிறமாகவோ மாற்றக்கூடும். இதன் காரணமாகவே, சோடியம் அமைடானது, மந்த வாயுக்களின் சூழலில், நன்றாக, இறுக மூடப்பட்ட கொள்கலன்களில் பாதுகாக்கப்பட வேண்டியுள்ளது. மஞ்சள் அல்லது பழுப்பு நிறமுள்ள சோடியம் அமைடு மாதிரிகள் வெடிக்கும் அபாயம் நிறைந்தவையாகும்.
# கருப்பு புறா

**நீலகிரி காட்டுப் புறா** (*Nilgiri Wood Pigeon*) என்பது மேற்கு தொடர்ச்சி மலையில் காணப்படும் ஒரு பெரிய வகை புறாவகும். இந்த புறா அடர் நிறங்களில் காணப்படுகிறது.
# கருப்பு புறா

## பெயர்கள்

தமிழில்: நீலகிரி காட்டுப்புறா
ஆங்கிலப் பெயர்: Nilgiri wood Pigeon
விலங்கியல் பெயர்: *கொலம்பா எல்பின்சுடோனி* (*Columba elphinstonii*)
# கருப்பு புறா

## உடலமைப்பு

நீலகிரி காட்டுப்புறாவின் உடல் நீளம் 42 செ.மீ. வரை இருக்கும். சிவப்பு தோய்ந்த கரும்பழுப்பு நிற உடலுடன், பச்சையும் ஊதாவுமான பளபளப்பு மிதமான தோற்றம் தரும். கழுத்தில் கருப்பும் வெள்ளையுமான சதுரங்கப்பலகை ஒத்த அமைப்பு உண்டு. இளஞ்சிவப்புத் தோய்ந்த சாம்பல் நிற மார்பைக் கொண்டது. நீலகிரி காட்டுபுறாவுடன் மிகவும் குழப்பமடையக்கூடிய மற்றொரு சிற்றினம் மந்திப் புறா ஆகும். ஆனால் மந்திப்புறாவின் கீழ்பகுதி வெளிறி காணப்படும். அலகும் பாதங்களும் சிவப்பு நிறத்தில் உள்ளன.
இந்த சிற்றினம் பரிணாம ரீதியாக இலங்கை மரப்புறா, கொலம்பா தொரிங்டோனி மற்றும் சாம்பல் மரப் புறா, கொலம்பா புல்கிரிகோலிசு ஆகியவற்றுடன் பழைய உலக பேரினத்தில் அடித்தளமாக இருக்கும் ஒரு இனக்கிளையினை உருவாக்குகிறது. இதனுடைய விலங்கிய பெயர், மவுண்ட்சுடுவர்ட் எல்பின்சுடோனை (1779–1859) நினைவுகூருகின்றது.
# கருப்பு புறா

## பரவல்

நீலகிரி காட்டுப்புறா முக்கியமாக மேற்கு தொடர்ச்சி மலைகளிலும் நீலகிரி மலைகளிலும் காணப்படுகிறது. பெங்களூருக்கு அருகிலுள்ள பிலிகிரிரங்கன் மலைகள் மற்றும் நந்தி மலைகள் போன்ற தீபகற்பத்தின் உயரமான மலைகளிலும் காணப்படுகின்றன. அடிக்கடி இடம் பெயரும் பழக்கம் உடையது. ஒரு வாரத்தில் ஒரு சோலையில் மிகுந்த எண்ணிக்கையில் காணப்பட்ட இது அடுத்த ஒரு வாரம் ஒன்று கூடக் கண்ணில் படாததாக அளவிற்கு இடம் பெயரும் தன்மையுடையது. **ஹு ஹு** எனத் தொடர்ந்து அடித் தொண்டையில் ஆந்தை போலக் குரலெழுப்பும்.
# கருப்பு புறா

## உணவு

நீலகிரி, கொடைக்கானல் மலைசார்ந்த பகுதிகளில் பசுமை மாறாக் காடுகள், ஏலத் தோட்டங்களில் நிற்கும் நிழல் தரும் மரங்கள் ஆகியவற்றில் பழங்களைத் தேடித்தின்னும். இவை பெரிய பழங்களை உண்கின்றன. வன மரங்களின் விதைகளை பரப்புவதில் இவை முக்கியப் பங்கு வகிக்கின்றன. அவ்வப்போது தரையில் உள்ள உதிர்ந்த பழங்களைப் பொறுக்கவும் சிறு நத்தைகளைப் பிடித்துத் தின்னவும் தரைக்கு இறங்கும்.
# கருப்பு புறா

## இனப்பெருக்கம்

மார்ச் முதல் சூலை வரை பசும் சோலைகளில் உள்ள மரங்களில் குச்சிகளால் தட்டுப்போலக் கூடமைந்து ஒரே ஒரு முட்டையிடும்.
# நெசியா அப்பெல்

**நெசியா எச். அப்பெல்** *(Necia H. Apfel)* (பிறப்பு: ஜூலை 31, 1930) ஓர் அமெரிக்க வானிலையியலாளரும் நூலசிரியரும் கல்வியாளரும் ஆவார்.
# நெசியா அப்பெல்

## சொந்த வாழ்க்கை

இவர் டப்ட்சு பல்கலைக்கழகத்தில் சிறப்புத் தகைமையுடன் பட்டம் பெற்றுள்ளார். இவர் வடமேற்கு பல்கலைக்கழக இரெட்கிளிப் கல்லூரியில் முதுநிலைப் பட்டக் கல்வியைப் பெற்றார். அப்பெல் சிகாகோ பெருநகரப் பகுதியில் சிறுவருக்கு வானியலில் விரிவுறை ஆற்ரியுள்ளார். இல்லினாயிசுவைச் சார்ந்த எவான்சுட்டனில் அமைந்த தேசிய-உலூயிசு பல்கலைக்கழகத்தில் வானியல் பாடங்கள் பயிற்றுவித்துள்ளார். இவர் இரண்டு கல்லூரி வானியல் நூல்களையும் பத்து சிறுவர் நூல்களையும் எழுதியுள்ளார். இவர் இல்லினாயிசுவில் உள்ள ஐலாந்து பார்க்கில் வாழ்கிறார். இப்போது இவர் பணிவிடை பெற்று, ஐலாந்து பார்க் பொதுநூலக நண்பர்கள் குழுவின் தன்னார்வலராகவும் தலைவராகவும் உள்ளார்.
# நெசியா அப்பெல்

## நூல்தொகை

- *It's All Elementary: From Atoms to the Quantum World of Quarks, Leptons and Gluons*, Lothrop, Lee & Shepard Books (c1985),
- *Nebulae: The Birth and Death of Stars*, Lothrop, Lee & Shepard Books (c1988)
- *கோள்களுக்கான பயணம்*, Clarion Books (c1991),
- *அனைத்தும் சார்புடையனவே: Einstein's Theory of Relativity*, with diagrams by Yukio Kondo, Lothrop, Lee & Shepard Books (c1981),
- *வானியலும் கோளியலும்: இளம் வானியலாருக்கான திட்டங்கள்*, F. Watts (1983)
- * ஆர்க்கோவின் இளம் அறிவியலாருக்கான எளிய வானியல் திட்டங்கள்*, Arco Pub (c1984),
- *புடவியின் கட்டமைப்பு*, with J. Allen Hynek, Benjamin/Cummings (1979),
- *ஓரியன், வேட்டைக்காரன்*, Clarion Books (1995),
- *விண்வெளி நிலையம் (First Books)*, F. Watts (1987),
- *நிலாவும் தேட்டமும்: அடிப்படை நூல் (First Books)*, F. Watts (1982),
# நேதா பக்கல்

**நேதா ஏ. பக்கல்** *(Neta A. Bahcall)* (பிறப்பு: 1942) ஒரு வனியற்பியலாளரும் அண்டவியலாளரும் ஆவார். இவர் கரும்பொருண்மம் (dark matter), புடவியின் கட்டமைப்பு, குவேசார்கள் எனும் பகுதிக் கதிர்வீச்சுப் பொருள்கள், பால்வெளியின் உருவாக்கம் ஆகிய புலங்களில் சிறப்பு ஆராய்ச்சிகள் மேற்கொண்டார்.
இவர் பிரின்சுடன் பல்கலைக்கழக யூகின் இக்கின்சு பேராசிரியரக இருந்தார்.
# நேதா பக்கல்

## கல்வி

பக்கல் 1963 இல் இசுரவேல், எபிரேயப் பல்கலைக்கழகத்தில் இயற்பியலிலும் கணிதவியலிலும் இளம் அறிவியல் பட்டம் பெற்றார். இவர் 1965 இல் இசுரவேல், வீழ்சும்ன் அறிவியல் நிறுவனத்தில் இயற்பியலில் முதுவர் பட்டம் பெற்றார். இவர் 1970 இல் இசுரவேல், தெல் அவீவு பல்கலைக்கழகத்தில் வானியற்பியலில் தன் முனைவர் பட்டத்தைப் பெற்றார்.
# நேதா பக்கல்

## சமயக் கண்ணோட்டம்

கடவுள் நம்பிக்கையும் பார்வையும் பற்றி இவரிடம் கேட்டபோது, பக்கல் பின்வருமாறு கூறியுள்ளார்: " நான் மிகவும் சமயவாதியல்ல; ஆனால், மிகவும் யூதப் பண்பாட்டைப் பின்பற்றுவேன்... சமயம் கடவுளைப் பற்றிக் கேள்வி கேட்கும்போது நான் அறிவியலை இணைக்கிறேன். இதன் பொருள் புடவியை உருவாக்கிய அனைத்து இயற்பியல் விதிகளும் புடவியின் அளப்பரிய அழகும் கடவுளுடனான இணைப்பை உருவகிக்கின்றன என்பதாகும்."
# நேதா பக்கல்

## விருதுகளும் பரிசுகளும்

- சிசிலியா பேய்னே கபோசுச்கின் பரிசு, ஆர்வார்டு பல்கலைக்கழகம் (2013)
- தகைமை ஆராய்ச்சிக் கட்டில், கோட்பாட்டு இயற்பியலுக்கான பெரிமீட்டர் நிறுவனம், ஒண்டாரியோ, கனடா (2009 -2013)
- தகைமைப் பட்டம், முதுமுனைவர், ஓகியோ அரசு பல்கலைக்கழகம் (2006)
- உறுப்பினர், தேசிய அறிவியல் கல்விக்கழகம், ஐக்கிய அமெரிக்கா (1997)
# நேதா பக்கல்

## தேர்ந்தெடுத்த வெளியீடுகள்

-
-
-
# விக்கிப்பீடியா:Statistics/November 2017

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# அட்ராரிக்கு அமிலம்

**அட்ராரிக் அமிலம்** *(Atraric Acid)* என்பது C<sub>10</sub>H<sub>12</sub>O<sub>4</sub> என்ற மூலக்கூற்று வாய்ப்பாடு கொண்ட இயற்கையாகத் தோன்றும் பீனாலிக் சேர்மமாகும். எசுத்தர் வகைச் சேர்மமான இதன் ஐயுபிஏசி முறைப் பெயர் 2,4-டை ஐதராக்சி-3,6-டைமெத்தில் பென்சோயேட்டு ஆகும். புருனசு ஆப்ரிக்கானா, எவர்னியா புருனாசுடிரி என்ற தாவரங்களின் வேர்ப்பட்டைகளில் இருந்து இச்சேர்மம் தோன்றுகிறது. இது மனிதர்களில் ஆண்ட்ரோசன் உற்பத்தியைக் கட்டுப்படுத்துகிறது என அறியப்படுகிறது. ஆண்மைச்சுரப்பி மிகைப்பெருக்கம், ஆண்மைச்சுரப்பி புற்று, முகுள மற்றும் முதுகுத் தண்டு நரம்புச்சீரழிவு போன்ற நோய்களுக்கான சிகிச்சையில் அட்ராரிக் அமிலத்தைப் பயன்படுத்த ஆராயப்படுகிறது.
# அமைலோகெயின்

**அமைலோகெயின்** *(Amylocaine)* C<sub>14</sub>H<sub>21</sub>NO<sub>2</sub> என்ற மூலக்கூற்று வாய்ப்பாடு கொண்ட ஒரு மயக்க மருந்து வகையாகும். குறிப்பிட்ட பகுதியை மட்டும் உணர்விழக்கச் செய்யும் முதல் செயற்கை மருந்து இதுவாகும். சுடோவெயின் என்ற பெயரில் இம்மருந்துக்கு காப்புரிமை பெறப்பட்டுள்ளது. எர்னசுட்டு பௌமியோ 1903 ஆம் ஆண்டு பாசுட்டியூர் நிறுவனத்தில் அமைலோகெயினை செயற்கை முறையில் தயாரித்தார் . பெரும்பாலும் இதை முதுகுத்தண்டில் செலுத்தி பயன்படுத்துகிறார்கள் .
# சேங் லியோன்சாங்

**சேங் லியோன்சாங்** *(Zeng Liansong)* என்பவர் டிசம்பர் 17, 1917 முதல் அக்டோபர் 19, 1999 வரையிலான காலகட்டத்தில் வாழ்ந்த ஒரு சீனர் ஆவார். இவர் மக்கள் சீனக் குடியரசின் கொடியை வடிவமைத்தார் . சீனாவின் கிழக்குக் கடற்கரையோரத்தில் அமைந்துள்ள செயியாங் மாகாணத்தின் வென்சோவ் நகரில் இடம்பெற்றுள்ள ரூய்யின் மாகாண நகரம் இவரது இருப்பிடமாகும் . இரண்டாம் சீன-சப்பானிய போரின்போது இவர் சப்பானியப் படைகளுக்கு எதிரான மோதலில் கலந்து கொண்டார். சாங்காய், மக்கள் சீன அரசியல் ஆலோசனைக் குழுவில் உறுப்பினராகவும் இவர் இருந்தார்.  
1999 ஆம் ஆண்டு இவர் இறந்தார் .
# என்பு மீள் வடிவமைப்பு

வாழ் நாள் முழுவதும் வன்கூட்டுத் தொகுதியிலிருந்து என்பிழையம் அழிக்கப்பட்டு மீளுருவாக்கப்படும் செயற்பாடு **என்பு மீள் வடிவமைப்பு** (Bone remodelling) எனப்படும். இது சிறுவர்களில் மாத்திரமில்லாமல் வளர்ந்தோரிலும் நடைபெறும். சிறுவர்களில் இச் செயற்பாடு வேகமாக நடைபெறும். உதாரணமாக பிறந்ததிலிருந்து ஒரு வயது வரை 100% என்பிழையமும் மீள் வடிவமைக்கப்படும். எனினும் வளர்ந்தோரில் ஒரு வருடத்துக்கு கிட்டத்தட்ட 10% என்பிழையமே மீள் வடிவமைக்கப்படும்.
இச் செயற்பாடு மூலம் அன்றாட வாழ்வில் மெதுவாக தேய்ந்து போதல், சிறிய வெடிப்புக்களுக்கு உட்படுத்தப்படும் பழைய என்பிழையம் புதிய சேதமில்லாத என்பிழையத்தால் பிரதியீடு செய்யப்படுகின்றது.
என்பு மீள் வடிவமைப்பு காரணமாகவே என்புகளில் ஏற்படும் பெரும் வெடிப்புக்களும் சரி செய்யப்படுகின்றது. என்பு ஓர் உயிருள்ள செயற்திறனுள்ள இழையமாக இருத்தலாலேயே என்பு மீள் வடிவமைப்பு சாத்தியமாகின்றது.
அன்றாடத் தேவைகளுக்கேற்ப என்பு இழையத்தை மாற்றியமைக்கவும் இச் செயற்பாடு முக்கியமானது. தொடர்ச்சியான தகைப்புக்கு உட்படும் போது (அதிக பாரம் தூக்கல்), பழைய பலம் குறைந்த என்பிழையமானது புதிய பலம் மிகுந்த என்பிழையத்தினால் பிரதியீடு செய்யப்படும். இயக்கம் குறைந்த வாழ்க்கை வாழ்வோருக்கும், விண்வெளி வீரர்களுக்கும் என்பு மீதான தகைப்பு குறைவு என்பதால் புதிய என்பிழையம் பலம் குறைந்ததாகக் காணப்படும்.
என்பிழையம் உருவாதலை விட அழிவடைதல் அதிகமானால் எலும்புப்புரை (Osteoporosis) நோய் ஏற்படும். இது பொதுவாக மாதவிடாய்ச் சக்கரம் நிறைவடைந்த வயது முதிர்ந்த பெண்களில் ஏற்படும்.
வளர்ந்தோரில் நேரிய (உயரமாக்கும்) வளர்ச்சி நிறுத்தப்பட்டாலும் என்பு மீள் வடிவமைப்பு வாழ் நாள் முழுவதும் நடைபெறும் என்பது குறிப்பிடத் தக்கதாகும்.
# என்பு மீள் வடிவமைப்பு

## உடற்றொழிலியல்

என்பு மீள் வடிவமைப்பில் என்பரும்பர்க் கலம் (Osteoblasts), என்புடைக்கும் கலம் (Osteoclasts) எனும் கல வகைகள் பிரதான பங்கெடுக்கின்றன. என்புடைக்கும் கலம் பழைய என்பிழையங்களை அழிக்கும் அதே வேளை, புதிய என்பிழையத்தை என்பரும்பர்க் கலம் உருவாக்கும்.
பரா தைரொய்ட் ஓமோன் (PTH), குறைவான குருதி கல்சியம் செறிவு, விட்டமின் D குறைபாடு என்பன என்பு அழிவடையும் வீதத்துக்குப் பங்களிக்கும்.
வளர்ச்சி ஓமோன் (GH), இலிங்க ஓமோன்கள், அதிக குருதி கல்சியம் செறிவு, கல்சிட்டோனின் ஓமோன், விட்டமின் D (Calciferol) என்பன என்பிழைய உருவாக்கத்துக்குப் பங்களிக்கும். அதிக தகைப்புக்கு உட்படும் இடங்களில் என்பு மீள்வடிவமைப்பு அதிக வீதத்தில் நடைபெறும்.
# குஞ்ஞாலி மரைக்காயர்

**குஞ்ஞாலி மரைக்காயர்** என்பது கோழிக்கோட்டு சாமுத்ரி மன்னனின் கடற்படைத் தலைவர்களுக்கு வழங்கப்பட்ட பட்டப் பெயர். நால்வர் குஞ்ஞாலி மரைக்காயர் பதவி வகித்திருந்தனர். பதினாறாம்நூற்றாண்டுகளில்இவர்கள்போர்த்துகீசியர்களுக்கு எதிராக 1502 இல் தொடங்கி 1600கள் வரை சாமரின் கடற்படையில்சிறப்பாக போர்புரிந்தனர்.
# குஞ்ஞாலி மரைக்காயர்

## பட்டம்

குஞ்சாலிகளுக்கானபட்டங்கள்சாமரின்மன்னர்களால்வழங்கப்பட்டன. மரக்கலம்என்றவார்த்தையைதழுவிமரைக்காயர்எனஅழைக்கப்பட்டனர்.  
கீழே குஞ்ஞாலி மரைக்காயர்கள் பதவி வகித்த காலமும் அவர்களின் இயற்பெயரும் தரப்பட்டுள்ளது.
| முதலாம் குஞ்ஞாலி | குட்டி அஹம்மத் அலி | 1520-1531 |  |
| --- | --- | --- | --- |
| இரண்டாம் குஞ்ஞாலி | குஞ்ஞாலி மரைக்காயர் | 1531-1571 |  |
| மூன்றாம் குஞ்ஞாலி | பட்டு குஞ்ஞாலி | 1531-1571 |  |
| நான்காம் குஞ்ஞாலி | முஹம்மது அலி | 1595-1600 | } |  
அரபு முசுலீம்கள் தனி ஆதிக்கம் செலுத்தி வந்த மலையாளக் கடலில் போர்ச்சுக்கீசியர் வணிகஞ் செய்ய வந்தனர். இது அரபு முசுலீம்களுக்குப் பிடிக்கவில்லை. முதலில் கொச்சி மன்னனும் போர்ச்சுகீசியர்களை எதிர்த்தான். நாலாம் குஞ்ஞாலி போர்ச்சுக்கீசியர்களை எதிர்த்துப் போரிட்டார். ஆனால், குஞ்ஞாலி அரசைக் கைப்பற்ற முயற்சிப்பதாக மன்னனிடம் கூறி மன்னனோடு இணைந்து நான்காம் குஞ்ஞாலியைத் தோற்கடித்தனர்.
# உரிமைக்கான பரிசு

**உரிமைக்கான பரிசு** (Prize For Freedom) 1985 முதல் சர்வதேச தாராண்மை அமைப்பால் ஆண்டுதோறும் வழங்கப்படுகிறது. இது மனித உரிமை மற்றும் அரசியல் விடுதலைக்குப் பங்காற்றியவர்களுக்கு வழங்கப்படும் உயரிய விருதாகும்.
# உரிமைக்கான பரிசு

## விருது

| ஆண்டு | விருதாளர் | நாடு |
| --- | --- | --- |
| 1985 | Raúl Alfonsín |  |
| 1986 | Sheena Duncan |  |
| 1987 | கொரசோன் அக்கினோ |  |
| 1988 | Hans-Dietrich Genscher |  |
| 1989 | பெனசீர் பூட்டோ |  |
| 1990 | வாக்லாவ் அவொல் |  |
| 1991 | Gitobu Imanyara |  |
| Domingo Laino |  |  |
| 1992 | María Elena Cruz Varela |  |
| 1993 | Mary Robinson |  |
| 1994 | Sadako Ogata |  |
| 1995 | ஆங் சான் சூச்சி |  |
| 1996 | Martin Lee |  |
| 1997 | Olusegun Obasanjo |  |
| 1998 | Khalida Messaoudi |  |
| 1999 | Lennart Meri |  |
| 2000 | அஸ்மா ஜெகாங்கீர் |  |
| 2001 | சென் சூயி-பியான் |  |
| 2002 | Helen Suzman |  |
| 2003 | அப்துலாயே வாடே |  |
| 2004 | Grigory Yavlinsky |  |
| 2005 | Antonino Zichichi |  |
| 2006 | Sam Rainsy |  |
| 2007 | Alaksமற்றும்ar Milinkievič |  |
| 2008 | Padraig O'Malley |  |
| 2009 | Eric Lubbock |  |
| 2010 | சீரீன் இபாதி |  |
| 2011 | Chee Soon Juan |  |
| 2012 | Colin Eglin |  |
| 2013 | Dick Marty |  |
| 2014 | வாரிஸ் டைரி |  |
| 2015 | John Alderdice |  |
| 2016 | Raif Badawi |  |
| 2017 | லைலா டி லிமா | } |
# உரிமைக்கான பரிசு

## மேற்கோள்

- உரிமைக்கான பரிசு
- Aliaksandr Milinkevich
# ஆலன்-மில்லர்-திரிப்பெட் மறுசீராக்கல் வினை

**ஆலன்-மில்லர்-திரிப்பெட் மறுசீராக்கல் வினை** *(Allen–Millar–Trippett rearrangement)* என்பது ஒரு வளைய பாசுப்பீனை வளைய பாசுபீன் ஆக்சைடு சேர்மமாக மாற்றும் வளைய விரிவாக்க வினையாகும். 1960 ஆம் ஆண்டில் டேவிட் டபிள்யூ ஆலென், இயான் டி. மில்லர், சுடுவர்டு திரிப்பெட் மூவரும் சேர்ந்து கண்டறிந்தனர். இதற்காக இவர்கள் பாசுபரசை ஆல்க்கைலேற்றம் அல்லது அசைலேற்றம் செய்து தொடர்ந்து உருவாகும் விளைபொருளுடன் ஐதராக்சைடைச் சேர்த்து மறு சீரமைப்பு விளைபொருளை உருவாக்கினார்கள். முதலில் பாசுபோனியம் அணுவை ஐதராக்சைடு தாக்குகிறது. இதனைத் தொடர்ந்து பாசுபீன் ஆக்சைடாக நிலை குலைந்து உருவாகிறது.
# தாய்க்குந்தி மாகாணம்

}}
| native_name_lang = pa
| settlement_type = மாகாணம்
| image_skyline =AH-64 Apache in Daykundi-2012.jpg
| image_alt =
| image_caption = 2012 ஏப்ரலில் கஜ்ரன் மாவட்டத்தில் உள்ள நவா கரே கிராமத்திற்கு அருகே ஒரு துப்பாக்கிச் சூட்டில் 8 வது கமாண்டோ காண்டக் மற்றும் கூட்டணி சிறப்புப் படைகளுக்கு ஆதரவாக ஏஎச்-64 அப்பாச்சி உலங்கு வானூர்தி ஏவுகணை எதிர்த்தாக்குதலில் ஈடுபட்டு ஒரு பள்ளத்தாக்கில் சுழல்கிறது.
| image_flag =
| flag_alt =
| image_seal =
| seal_alt =
| image_shield =
| shield_alt =
| nickname =
| motto =
| image_map = Daykundi in Afghanistan.svg
| map_alt =
| map_caption = ஆப்கானிஸ்தானின் வரைபடத்தில் தேக்கண்டி மாகாணம் அமைந்துள்ள இடம்
| pushpin_map =
| pushpin_label_position =
| pushpin_map_alt =
| pushpin_map_caption =
| coordinates =
| coor_pinpoint =
| coordinates_footnotes =
| subdivision_type = நாடு
| subdivision_name = ஆப்கானித்தான்
| established_title = உருவாக்கம்
| established_date = 2004
| founder =
| seat_type = தலைநகரம்
| seat = நிலி
| government_footnotes =
| leader_party =
| leader_title = ஆளுநர்
| leader_name = மசாமா முரடி
| leader_title1 =
| leader_name1 =
| unit_pref = Metric
| area_footnotes =
| area_total_km2 = 18088
| area_land_km2 =
| area_water_km2 =
| area_water_percent =
| area_note =
| elevation_footnotes =
| elevation_m =
| population_footnotes =  
ஆப்கானிஸ்தான் அரசு, என்.ஜி.ஓ.க்கள், ஐ.நா., மற்றும் நேட்டோ<nowiki/>வின் ISAF படைகள் மாகாணத்தில் மறுசீரமைப்பு தொடர்பில்சற்று ஈடுபாடு கொண்டுள்ளன. 2007 பிப்ரவரியில்ஏற்பட்ட கடுமையான மழை மற்றும் வெள்ளத்தின் காரணமாக, ஆப்கானிஸ்தானிற்கான ஐக்கிய நாடுகள் உதவி மையம் (UNAMA) மாகாணத்தில்ஒரு துணை அலுவலகத்தைத் திறந்தது.மேலும் மாகாணத்தில் செயல்படும் சில அரசு சாரா நிறுவனங்களில் ஒன்றான ஆக்ஸ்பாம்போன்றவையும் ஐ.நா.ஏ.ஏ உள்ளீட்டவை வெள்ள நிவாரணப்பணிகளை ஒருங்கிணைத்தன.
இனக் குழுக்கள்]]  
அமெரிக்கஐக்கியநாடு இந்த மாகாணத்தில் புதிய அரசு நிறுவனங்களை உருவாக்கத் தொடங்கியது. கிளர்ச்சி பிரச்சனை மற்றும் உணவு பற்றாக்குறையானது 2012ஆண்டு வரை தொடர்ந்தது. 2012அக்டோபரில் பல அரசாங்க அதிகாரிகள் எச்சரிக்கை செய்தனர்: "அரசாங்கம் அல்லது அரசு சாரா நிறுவனங்கள் (அரசு சாரா அமைப்புகள்)இந்த நிலைமைகளைசரிசெய்யவில்லை என்றால், இந்த குளிர்காலத்தில்தேகண்டிமாகாணத்தில் பலமரணங்கள்ஏற்படும்" என்று. இதற்கிடையில், 150 போராளிகளுடன் ஒரு கிளர்ச்சித் தலைவர், தேகண்டி மாகாணத்தின் தலைநகரான நீலி நகருக்குவந்து அரசாங்கத்தின்அமைதிமுயற்சியைஆதரித்துவந்து இணைந்தார்.
# தாய்க்குந்தி மாகாணம்

## நிர்வாகம்

2015 சூன் மாதம் மசாமா முரடி தாய்க்குந்தி மாகாண ஆளுனராக தேர்ந்தெடுக்கப்பட்டார். வழக்கமாக ஆப்கானியதேசியகாவல்துறைக்கு (ANP)தலைவராக மாகாணகாவல்துறைத் தலைவர்இருப்பார்.இவரே அனைத்து சட்ட அமலாக்க நடவடிக்கைகளுக்கும் பொறுப்பானவர்.இவர் காபூல் உள்துறை அமைச்சகத்தின் பிரதிநிதியாவார்.
# தாய்க்குந்தி மாகாணம்

## மக்கள்வகைப்பாடு

தாய்க்குந்தி மாகாணத்தின் மொத்த மக்கள் தொகையானது ஏறக்குறைய 723,980 என மதிப்பிடப்பட்டுள்ளது. இது பல இன மற்றும் பெரும்பாலும் கிராமப்புற பழங்குடி சமூகமாகும். மாகாணத்தின் மொத்த மக்கட்தொகையில் 90%கசாரா இன மக்களும் அதற்கடுத்து பஷ்தூன் மக்கள் 6.5% பேரும், பலோச்ஸ் 3.5% ஆகவும் உள்ளனர்.மாகாணத்தின் அனைத்து மக்களும் இஸ்லாமை பின்பற்றுகின்றனர்,இவர்களில்சியாபிரிவினர் பெரும்பான்மையினர் மற்றும் சுன்னிபிரிவினர்சிறுபான்மையினர்ஆவர். மாகாணத்தில் பேசப்படும் மொழிகள் தாரி, ஹஜராஜி, பஷ்தூ மொழி, மற்றும் பலூச்சி மொழி ஆகியவைஆகும்.
# தாய்க்குந்தி மாகாணம்

## மக்கள்வகைப்பாடு

### மாவட்டங்கள்

**தாய்க்குந்தி மாகாணத்து மாவட்டங்கள்**  
| மாவட்டம் | தலைநகரம் | மக்கள் தொகை | பரப்பளவு | சிற்றூர்களின் எண்ணிக்கை மற்றும் இனக்குழுக்கள் |
| --- | --- | --- | --- | --- |
| இஷ்தார்லே | 88,340 | 1,360&nbsp;km<sup>2</sup> | 343 கிராமங்கள். 100% கசாரா. |  |
| காஜிரான் | 73,800 | 1,886&nbsp;km<sup>2</sup> | பெரும்பாலும் பலூச்சிகள் |  |
| காதிர் | 83,400 | 1,583&nbsp;km<sup>2</sup> | 294 கிராமங்கள். 100% கசாரா. |  |
| கிட்டி | 64,900 | 1,453&nbsp;km<sup>2</sup> | 196 கிராமங்கள். 36% கசாரா மற்றும் பலூச்சி, 10% மிக்கா, 18% மிர், 14% ஜெகர், 10% சதாத் (சய்யீத்), மற்றும் 17% பிறர். |  |
| மீராம் | 88,400 | 2,363&nbsp;km<sup>2</sup> | 326 கிராமங்கள். 100% கசாரா. |  |
| நிலி | நிலி | 95,340 | 445&nbsp;km<sup>2</sup> | 165 கிராமங்கள். 100% கசாரா. |
| சங்கீ தாக்ட் | 95,000 | 1,945&nbsp;km<sup>2</sup> | 100% கசாரா. |  |
| ஷாஹ்ரிஸ்டன் | 72,450 | 1,963&nbsp;km<sup>2</sup> | 2990 கிராமங்கள். 100% கசாரா. | } |
# தாய்க்குந்தி மாகாணம்

## பொருளாதாரம்

மாகாணத்தில் வேளாண்மை<nowiki/>யானது முக்கியத்துவம் வாய்ந்ததாக உள்ளது. ஆப்கானிஸ்தான் முழுவதுக்கும்இங்கிருந்துசெல்லும் உயர்தர பாதாம் பொருட்களுக்காக இது நன்கு அறியப்பட்டுள்ளது.
# இலங்கைத் துடுப்பாட்ட அணியின் இந்தியச் சுற்றுப்பயணம் 2017

இலங்கைத் துடுப்பாட்ட அணி , இந்தியாவில், 2017 நவம்பர் - திசெம்பர் மாதங்களில் சுற்றுப்பயணம மேற்கொண்டு இந்தியத் துடுப்பாட்ட அணியுடன் மூன்று தேர்வுப் போட்டிகளிலும், மூன்று ஒருநாள் போட்டிகளிலும், மூன்று இ20ப போட்டிகளிலும் விளையாடியது. தேர்வுப் போட்டிகளுக்கு முன்னதாக இலங்கை அணி இரண்டு-நாள் பயிற்சிப் போட்டியிலும் விளையாடியது.  
தேர்வுத் தொடரை இந்தியா 1–0 என்ற கணக்கில் வென்றது. பன்னாட்டு ஒருநாள் தொடரை இந்தியா 2–1 என்ற கணக்கில் வென்றது. 2016 முதல் எட்டு அடுத்தடுத்த ஒருநாள் தொடர் வெற்றியைப் பெற்றுள்ளது. இந்தியா இ20ப போட்டித்தொடரில் 3-0 என்ற கணக்கில் வென்றது.
# இலங்கைத் துடுப்பாட்ட அணியின் இந்தியச் சுற்றுப்பயணம் 2017

## வீரர்களின் பட்டியல்

| * விராட் கோலி (த)
* ரோகித் சர்மா
* ரவிச்சந்திரன் அசுவின்
* ஷிகர் தவான்
* ரவீந்திர ஜடேஜா
* புவனேசுவர் குமார்
* செதேஷ்வர் புஜாரா
* ரித்திமான் சாஃகா
* இசாந்த் ஷர்மா
* ஹர்திக் பாண்ட்யா
* முரளி விஜய்
* அஜின்க்யா ரகானே
* கே. எல். ராகுல்
* முகம்மது சமி
* குல்தீப் யாதவ்
* உமேஸ் யாதவ் | } |
| --- | --- |
|தினேஸ் சந்திமல்
- தனஞ்செயா டி சில்வா
- நிரோசா டிக்வெல்லா
- விஷ்வா ஃபெர்ணான்டோ
- லகிரு காமேஜ்
- ரங்கன ஹேரத்
- கருணாரத்னே
- சுரங்க லக்மால்
- அஞ்செலோ மாத்தியூஸ்
- தில்ருவன் பெரேரா
- சதீராசமரவிக்ரமா
- லக்சன்சந்தகன்
- தசுன்சனகா
- ரோசன்சில்வா
- லகிரு திரிமான்ன
|}
# போகெர் பிரிடின் தொகுப்புவினை

**போகெர் பிரிடின் தொகுப்புவினை** *( Boger pyridine synthesis)* பிரிடின்களை உருவாக்குவதற்குப் பயன்படும் வளையக்கூட்டு வினை வழிமுறையாகும். 1981 ஆம் ஆண்டு டேல் எல் போகெர் இம்முறையைக் கண்டறிந்தார். எலக்ட்ரான் பற்றாக்குறை டையீல்சு-ஆல்டர் வினையின் தலைகீழ் வடிவத்தில் இவ்வினை நிகழ்கிறது. வினையில் இனாமின் 1,2,4-டிரையசீனுடன் சேர்ந்து வினையில் ஈடுபட்டு பிரிடின் உட்கரு உருவாகிறது. பிற முறைகள் வழியாக அணுகுவதற்கு சிரமமான அல்லது சாத்தியமற்றதாக இருக்கும் பிரிடின்களை அணுகுவதற்கும், பல சிக்கலான இயற்கைப் பொருட்களின் ஒட்டுமொத்த தொகுப்பு வினையிலும் இம்முறை பயன்படுத்தப்படுகிறது .  
இங்கு பொதுவாக இனாமின் வினை நடைபெறும் தளத்திலேயே தயாரிக்கப்படுகிறது. பிரோலிடின் போன்ற ஒரு வினையூக்க அமீனுடன் ஒரு கீட்டோன் வினைபுரிவதால் தேவையான இனாமின் உருவாக்கப்படுகிறது. பின்னரே இதுவொரு டையீனோபிலாக 1,2,4-டிரையசீனுடன் வினையில் ஈடுபடுகிறது. கூட்டுவிளை பொருள் முதலில் நைட்ரசனை வெளியேற்றுகிறது. ஓர் அமீனை இழந்து பிரிடீன் மீண்டும் அரோமாட்டிக் தன்மையைப் பெறுகிறது.
# போரோடின் வினை

}}
**அன்சுடைக்கெர் வினை** *(Hunsdiecker reaction)* அலெக்சாண்டர் போரோடின் கண்டறிந்த காரணத்தால் **போரோடின் வினை** என்ற பெயராலும் அழைக்கப்படுகிறது. இக்கரிம வேதியியல் வினையில் வெள்ளி உப்புகளின் கார்பாக்சிலிக் அமிலங்கள் ஆலசன்களுடன் வினைபுரிந்து கரிம ஆலைடுகள் உருவாகின்றன . ஆலசனேற்ற வினைக்கு இவ்வினை ஓர் உதாரணமாகும். எயின்சு அன்சுடைக்கரும் கிளேர் அன்சுடைக்கரும் சேர்ந்து இவ்வினையைக் கண்டறிந்தனர். ஆனால் முதலில் போரோடின் இக்கண்டுபிடிப்பை வெளியிட்டார். 1861 இல் வெள்ளி அசிட்டேட்டில் இருந்து மெத்தில் புரோமைடைத் இவர் தயாரித்தார் .  
:  
இவ்வினையைக் குறித்து பல்வேறு விமர்சனங்கள் வெளியிடப்பட்டுள்ளன .  
பாதர ஆக்சைடும் இவ்வினை மாற்றத்தை பாதிக்கிறது .
# போரோடின் வினை

## வினைவழிமுறை

அன்சுடைக்கர் வினையின் வினைவழிமுறையில் கரிம இயங்குறுப்பு இடைநிலைகள் பங்கேற்கின்றன என்று நம்பப்படுகிறது. கார்பாக்சிலிக் அமிலத்தின் வெள்ளி உப்பு 1 விரைவாக புரோமினுடன் வினைபுரிந்து அசைல் ஐப்போகாலைட்டு இடைநிலையாக உருவாகிறது 2. ஈரியங்குறுப்பு இணை உருவாக்கம் 3 இயங்குறுப்பு கார்பாக்சிலேற்ற நீக்கத்தை அனுமதித்து ஈரியங்குறுப்பு இணையாக உருவாகிறது 4 . இது விரைவில் மீண்டும் இணைந்து தேவையான ஆலைடாக உருவாகிறது 5. வினையில் உருவாகும் ஆலைடு வகையின் முன்னுரிமை முதல்நிலை> ஈரிணைய> மூவிணைய என்ற போக்கில் உருவாகிறது.  
:
# போரோடின் வினை

## வேறுபாடுகள்

கார்பாக்சிலிக் அமிலங்களின் வெள்ளி உப்புகள் அயோடினுடன் சேர்ந்து புரியும் வினையை சிமோனினி வினை என்கின்றனர். இவ்வினையை வியன்னா பல்கலைக் கழகத்தைச் சேர்ந்த அடோல்ப் இலைபென்னின் மாணவர் ஏஞ்சலோ சிமோனினி கண்டுபிடித்த காரணத்தால் இப்பெயர் பெற்றது. வினைபொருட்களின் விகிதங்கள் இவ்வினையில் முக்கியப்பங்கு வகிக்கின்றன. 1:1 விகிதத்தில் உப்பு மற்றும் அயோடின் பயன்படுத்தப்பட்டால் ஆல்கைல் அயோடைடு உருவாகிறது. 2:1 விகிதமெனில் RCOOR சேர்மமும், 3:2 விகிதமெனில் இரண்டு விளைபொருட்களும் உருவாகின்றன  
:.
# போரோடின் வினை

## இவற்றையும் காண்க

- கோச்சி வினை
# முக்தீஸ்வரர் கோயில், ஒடிசா

**முத்தீசுவரர் கோயில்** (Mukteshvara Temple) இந்திய மாநிலமான ஒடிசாவின் கோர்த்தா மாவட்டத்தில் உள்ள புவனேசுவரத்திற்கு அருகில், கலிங்கக் கட்டிடக்கலையில், பொ.ஊ. 10ம் நூற்றாண்டில் கட்டப்பட்ட இக்கோயில், முத்தீசுவரருக்கு அர்பணிக்கப்பட்டதாகும்.  
இக்கோயில் புவனேசுவரத்தில் உள்ள இலிங்கராசர் கோயில் மற்றும் இராசாராணி கோயில் போன்று கட்டப்பட்டதாகும்.
# முக்தீஸ்வரர் கோயில், ஒடிசா

## சிறப்பு

ஒடிசா மாநிலத்தில் கலிங்கக் கட்டடக்கலையில் உள்ள கோயில்கள் கருவறை, முன் மண்டபம் (ஜக் மோகன்), நடன மண்டபம், போக மண்டபம் ஆகியவற்றைக் கொண்டதாகும். இக்கோயில் கருவறை, ஜக்மோகன் அமைப்புகளைக் கொண்டது. முன் மண்டபக்கூரையில் காணப்படுகின்ற சிற்ப வேலைப்பாடுகள் அனைவரையும் கவரும் வகையில் உள்ளதாகும். இக்கோயில் மேற்கு நோக்கிய நிலையில் உள்ளது. கோயிலின் கிழக்குப் புறத்தில் மரீசி குண்டம் எனப்படுகின்ற கிணறு உள்ளது. கருவறையில் சிவபெருமான் சிறிய வடிவில் உள்ளார். நுழைவாயிலில் துவாரபாலகர்கள் உள்ளனர். வாயிலின் மேற்பகுதியில கஜலட்சுமி உள்ளார். அதற்கும் மேற்புறத்தில் சூரியன் முதல் கேது வரையுள்ள நவக்கிரகங்கள் தாமரை மலர் மீது அமர்ந்த கோலத்தில் உள்ளனர். பொதுவாக ஒடிசாவில் உள்ள கோயில்களில் நவக்கிரகங்களின் வடிவங்களை நுழைவு வாயிலின் மேல் பகுதியில் அமைப்பது வழக்கமாகக் காணப்படுகிறது.
# முக்தீஸ்வரர் கோயில், ஒடிசா

## கட்டிடக் கலை

வளைவு தோரணங்களுடன் கூடிய முக்தீஸ்வரர் கோயிலின் முகப்பு மண்டபமே இக்கோயில் கட்டிடக் கலையின் சிறப்பு அம்சமாகும். கோயிலின் தோரண வாயிலை அழகிய சிற்ப வேலைப்பாடுகளுடன் குடிய பருத்த தூண்கள் தாங்கி நிற்கின்றன. மண்டபத்தின் பாதைகளில் குரங்குகள், மயில்களின் சிற்பங்கள் காணப்படுகிறது. கோயில் விமானங்கள் கூரான கொடுமுடிகளுடன் கூடியது. கோயில் சுற்றுச் சுவர்களில் விஷ்ணு, இலக்குமி, சரசுவதி, கணபதி, மற்றும் நடனப் பெண்டிர், யாழிகள் மற்றும் சிங்கங்களின் அழகிய சிற்பங்கள் உள்ளது.
# முக்தீஸ்வரர் கோயில், ஒடிசா

## அமைவிடம்

புவனேசுவரம் நகரத்திலிருந்து 6 கி.மீ. தொலைவில் இக்கோயில் உள்ளது.
# பாவாபுரி

Pawapuri पावापुरी  
**பாவாபுரி** (Pawapuri) சமணர்களின் புனிதமான இத்தலம், இந்தியாவின் பிகார் மாநிலத்தின் நாலந்தா மாவட்டத்தில் உள்ளது. பாவாபுரி நகரம், ராஜகிரகத்திலிருந்து 19 கி.மீ. தொலைவிலும், பிகார் மாநிலத் தலைநகரமான பாட்னாவிலிருந்து 101 கி.மீ. தொலைவிலும் உள்ளது. பாவாபுரி நகரத்தில் மகாவீரர் மறைந்தார். மகாவீரருக்கு அர்பணிக்கப்பட்ட **ஜல் மந்திர்** இந்நகரத்தில் உள்ளது.
# பாவாபுரி

## வரலாறு

மகதப் பேரரசர் அஜாதசத்ருவின் ஆட்சிக் காலத்தில், மகாவீரர் பாவாபுரிக்கு வருகை புரிந்த போது, பாவாபுரியின் குறுநில மன்னர் ஹஸ்திபாலனுடன் தங்கியிருந்தார்.  
மகாவீரர் பரிநிர்வானம் எய்திய பின்னர் பாவாபுரியில் அவரது உடல் எரிக்கப்பட்டது. மகாவீரரின் சாம்பலை மக்கள் கூட்டம் கூட்டமாக அள்ளிச் சென்றதால், அவ்விடம் பள்ளமாகி ஒரு குளம் போல் காட்சியளித்தது.  
தற்போது அக்குளத்தின் நடுவே **ஜல் மந்திர்** எனும் பெயரில் மகாவீரருக்கு கோயில் எழுப்பட்டுள்ளது. மகாவீரர் இறுதியாக மக்களுக்கு தருமத்தை உபதேசித்த பாவாபுரியில், *கோன்* மற்றும் *சமோசரன்* போன்ற சமணக் கோயில்கள் கட்டப்பட்டுள்ளது.